W. KULCZYNSKI. SPINNEN. 503 



circiter 7 in 1 mm ; subter ventrem versus foveolae sensim minores fiunt, in ventre desunt ; 

 hic granis pilos gerentibus ornari videtur. Dorsum cicatricibus quinque corneis, modice con- 

 vexis, ca. o. 1 — 0.15 mm latis instructum est; antica earum, impar, circiter in '/ G longitudinis, 

 in impressione rotundatà diffusa sita est, duae posticae paululo pone médium dorsum, mediae 

 spatiis subaequalibus ab eis et ab anticâ remotae; cicatrices hae triangulum désignant insigniter 

 longius quam latius, pone latius quam 1 / 3 abdominis. Epigynae (cuius forma in exemplo nostro 

 manifeste corrugato fortasse mutata est) pars postica lamellam format corneam, transverse 

 positam, paululo procurvam, deorsum directam, 0.27 latam, 0.065 altam, apice in medio late 

 leviter sinuatam, latera versus sensim paululo humiliorem, utrimque truncatam ; in fronte 

 lamellae huius plica cernitur longior (ca. 0.42 longa), insigniter humilior, minus definita, 

 inaequalis: plicata et foveolata; e rima, quam includunt lamella et plica, scapus eminet 

 corneus, lamelliformis, parvus, deorsum directus, rétro flexus; eius pars rétro flexa triangularis 

 apice obtusa, paulo longior quam latior, ca. 0.07 longa. Mamillae annulo corneo, ante late 

 interrupto, cinctae. 



Céphalothorax cum sterno et labio niger, mandibulae obscure rufescenti-umbrinae, maxillae 

 fuligineae fulvo maculatae. Palpi flavidi, parte femorali subter et parte tibiali fusco vittatis, 

 parte tarsali fuscà. Pedum coxae et trochanteres flavida, illae obscurius maculatae, reliquae 

 partes obscurius et pallidius fuligineae. Abdomen nigrum, dorsum macula maximâ albo-flavâ 

 ornatum ; a margine antico macula haec usque ad 2 / 3 longitudinis extenditur, totum marginem 

 anticum occupât, posteriora versus leviter angustata est lateribus paululo curvatis : ante et 

 pone convexis, in medio concavis; paulo pone cicatrices posticas macula ramum utrimque 

 emittit non latum, foras et rétro directum, non solum usque ad marginem dorsi pertinentem 

 sed etiam paulo in partem abdominis inferiorem productum ; inter ramos hos macula paene 

 recte truncata est pone; cicatrices posteriores rufescenti-fuligineae. Ad latera ventris abdomen 

 vittâ ornatur umbrinâ, in partibus convexis plicarum colore albo-flavo pictà, ab epigastrio 

 usque ad latera mamillarum pertinenti. 



Non sine haesitatione speciem hanc generi Thoracitae subiungo; si genus hoc recte 

 descripsit THORELLIUS, pro specie nostrâ genus novum instituendum est. Sternum Thoracitae 

 pone acuminatum, pars cephalica sulco forti, paene semicirculari a parte thoracicâ distincta, 

 clypeus in diagnosi generis humilis quidem, sed in descriptione Thoracitae acuininati Thor. ') 

 aeque fere altus atque area oculorum mediorum longa dicitur cet. ; sed aranea nostra adeo 

 multis rébus convenit manifesto cum Thoracitâ acuminato, ut species hae ambae uni generi 

 adscribendae videantur. 



Sterno pone exciso et parte cephalica pone non evidenter fortius declivi quam dorsum 

 partis thoracicae Thoracites anepsius Hypognatheas E. Sim. in mentem revocat, sed reliquis 

 rébus manifesto cum Anepsiâ magis convenit et Anepsieis adscribendus mihi videtur. 

 Sentani, 14. IV, femina. 



Cyrtarachne Thor. 



Cyrtarachne xanthopyga n. sp. 



Femina non adulta. 

 Exemplum non adultum non differre videtur a C. tricolori nisi sculpturâ cephalothoracis 



1) T. Thorell in: Ann. Mus. Genova, v. 39, 1898, p. 104. 

 Nova Guinea V. Zoologie. 64 



